### Beslutningstema

I denne sag skal der tages stilling til parkeringsforhold i [adresse] i Højer.

### Historik

I forbindelse med byfornyelsen i Højer er der opstået et problem med passage af parkerede biler i [adresse], Arne Rasmussen. Det skyldes, at fortovene er hævet, så man ikke længere kan parkere op på dem. I samme ombæring er der lavet en vandrende, som nogle bilister ikke ønsker at parkere i. Der parkeres derfor længere fra kantstenen, hvilket besværliggør passage.

På baggrund af henvendelser fra borgere besluttede forvaltningen i 2022 at iværksætte parkeringsforbud i begge sider af gaden. Inden implementering modtog forvaltningen indsigelser mod parkeringsforbuddet. Henset til de mange modsat rettede interesser har forvaltningen gennemført et forløb med 2 møder med ejere og én prøvehandling.

### Sagsfremstilling

Forvaltningen har modtaget forskellige ønsker fra borgere i [adresse], Arne Rasmussen omkring parkering. Der er ikke enighed mellem ejerne af husene i [adresse] om, hvordan parkeringsforholdene skal være, og forvaltningens har derfor afholdt to møder omkring parkeringsforholdende i et forsøg på at tilgodese flest muliges ønsker.

* Møde 1 blev afholdt i [adresse] for at høre ejere og beboere om kommentarer og idéer før indførsel af et forsøg med dobbeltsiddet parkeringsforbud. (Bilag 2: referat af møde i [adresse])
* Møde 2 blev afholdt for at høre ejere og beboere om virkning af det indførte dobbeltsiddede parkeringsforbud (Bilag 3: referat af møde om parkeringsforbud i [adresse])

Der er stadig ikke enighed omkring parkeringsforholdene. Der er givet mundtlige og skriftlige indlæg, som er vedlagt som (Bilag 4-13)

Færdselsmæssige bestemmelser, herunder parkeringsforbud, træffes med samtykke fra politiet.

Borgerne i [adresse] oplyser, at skraldebilen ind imellem må bakke fra begge ender af gaden, når der er parkeret biler i [adresse]. [adresse] bekræfter, at de indimellem bakker med skraldebilen, når der hentes affald i smalle gader.

Beboerne har også udtrykt bekymring for, om brandvæsenet kan komme til, hvis der skulle udbryde brand i [adresse]. Indsatsleder ved Brand- og Redning [adresse] har informeret om, at brandvæsenet kan holde 60 meter væk ved slukning af brand, og passagen i [adresse] dermed er tilstrækkelig.

Når der kører turistbusser, autocampere og lastbiler gennem gaden, rammer sidespejlene udhænget på et stråtag på bygning midt i gaden, hvis de skal forbi en parkeret bil. Der er behov for, at der kommer lastbiler igennem gaden til en forretningsdrivende i [adresse].

Der findes 8-9 boligenheder uden mulighed for parkering på egen grund. Ejerne af disse boliger ønsker ikke P-forbud, da de vil gerne have mulighed for, at deres lejere skal kunne holde i Adam Thygesen. Der er ca. 200 meter til nærmeste offentlige parkeringsplads.

På baggrund heraf foreslår forvaltningen følgende scenarier:

* Scenarie 1. Parkeringsforbuddet er enkeltsidet.
  En fordel er, at der er mulighed for, at beboere kan parkere i [adresse]. Ulempen er, at parkerede biler jævnligt holder overfor indkørsler, der besværliggør udkørsel. Passage med store køretøjer kan være problematisk.
* Scenarie 2. Parkeringsforbuddet er dobbeltsidet.
  Fordelen er, at der er fri passage for større køretøjer, og ulempen er, at beboerne ikke kan parkere i gaden.
* Scenarie 3. Parkeringsforbuddet er dobbeltsidet med nordsiden tidsbegrænset.
  Fordelen er, at beboerne kan holde i gaden fra kl. 17:00 til kl. 08:00 på hverdage og i weekenden, og der er fri passage for større køretøjer fra 08:00 til kl. 17:00 på hverdage. Der er ikke tagudhæng på sydsiden af vejen, så større biler kan uhindret komme forbi. Ulempen er, at beboere og gæster kan ikke holde i gaden fra kl. 08:00 til 17:00 på hverdage. Det er forvaltningens vurdering, at dette scenarie bedst løser udfordringerne i [adresse].

### Økonomi

Der er betalt 9791,50 DKK for skiltning

### Lovgrundlag

Færdselslovens § 92

### Indstilling Fagchefen for Teknik og Miljø

|  |  |
| --- | --- |
| at | Scenarie 3 med dobbeltsidet parkeringsforbud med tidsbegrænsning på nordsiden vælges. |

### Beslutning

Indstillingen godkendt.